** Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Dâmboviţa** |

 **DECIZIA ETAPEI DE ÎNCADRARE**

 **19.10.2023**

 PROIECT

Ca urmare a solicitării de emitere a acordului de mediu adresate de **TSV GRAND MARKETING S.R.L.,** cu sediul în com. Bragadiru, str. Speranței, nr.70-74, jud. Dâmboviţa, înregistrată la Agenția pentru Protecția Mediului (APM) Dâmbovița cu nr. 10476 din 06.07.2023, în baza Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. **[57/2007](https://idrept.ro/00103869.htm)** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. **[49/2011](https://idrept.ro/00139597.htm)**, cu modificările şi completările ulterioare,

Agenția pentru Protecția Mediului (APM) Dâmbovița decide, ca urmare a consultărilor desfăşurate în cadrul şedinţei Comisiei de analiză tehnică din data de 05.10.2023 că proiectul ,,***Construire stație mixtă de distribuție carburanți(3pompe) și SKID GPL, totem publicitar, împrejmure parțială dependințe, puț forat și utilitățiˮ,*** propus a fi amplasat în com. Crevedia, sat Crevedia, T56, P423/65, 423/66, 423/69, NC 88366, județul Dâmbovița, ***nu se supune evaluării impactului asupra mediului, nu se supune evaluării adecvate și nu se supune evaluării impactului asupra corpurilor de apă***

Justificarea prezentei decizii:

I. Motivele pe baza cărora s-a stabilit **luarea deciziei etapei de încadrare in procedura** de evaluare a impactului asupra mediului sunt următoarele:

a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2 pct. 10, lit.b ,, *Proiecte de dezvoltare urbană*ˮ;

b) impactul realizării proiectului asupra factorilor de mediu va fi redus pentru sol, subsol, vegetație, fauna și nesemnificativ pentru ape, aer si așezările umane;

c)nu au fost formulate observaţii din partea publicului în urma mediatizării depunerii solicitării de emitere a acordului de mediu ;

d)Notificarea de asistență de specialitate nr. 2096 din 28.09.2023 în care se precizează că studiul de evaluare a impactului asupra sănătății și confortului populației a constat faptul că sunt respectate distanțele între obiectele din componența stației de distribuție carburanți și construcțiile învecinate, conform normativelor în vigoare;

e)Avizul de securitate la incendiu nr. 553/SU/02.08.2023;

***1. Caracteristicile proiectului***

***a)mărimea proiectului***:

 Prin proiect se propune amplasarea pe teren a unei statii mixte de carburanți cu regim de înăltime parter.

 Activitatea pricipală desfășurată în cadrul stației de distribuție este alimentarea cu carburanți ( benzine, motorine și GPL) a autovehiculelor.

**CARACTERISTICI TEHNICE**

Suprafața teren St=2200.00mp

Regim de înălțime Parter

Suprafata construită C1 Sc=129.15mp

Suprafața construită copertină stație Sc=188.10mp

Suprafața construită C2- insulă pompă cu debit mărit+skid AdBlue Sc=8.00mp

Suprafața construită C3-insulă distribuitor carburant Sc=6.0mp

Suprafața construită C4-insulă distribuitor carburant Sc=6.0mp

Suprafața construită C5-insula skid GPL Sc=10.5mp

Suprafața construită totală Sc=347.75mp

Suprafața desfășurată Sd=347.75mp

P.O.T.propus=15.80%

C.U.T.propus=0.16

Suprafața spații verzi (20%) Sv=440.00mp

Suprafața amenajată Sa=1412.25mp

MAGAZIN - Hmax atic =4.35m (de la cota ±0.0)

ZONA ACOPERITA POMPE – Hmax = 5.80m

 Pe latura de S-E a terenului, stația se invecinează cu un drum de servitute. În dreptul rezervorului subteran cu pereți dubli pentru carburanți- se propune un parapet beton armat antifoc Hp=90cm.

* **Rezervoare**

 Staţia de distribuţie carburanti va avea o capacitate totală de depozitare funcțională de ~100 mc, asigurată de un rezervor cilindric, orizontal, montat subteran, cvadri-compartimentat, utilizat astfel:

|  |  |  |  |
| --- | --- | --- | --- |
| Poziție rezervor | Capacitate | Caracteristici | Produs depozitat |
| R1/1 | 60mc | Rezervor cilindric, orizontal, pereti dubli, tri-compartimentat, montat subteran | Motorina Efix 51 |
| R1/2 | 30mc | Benzina Efix 95 |
| R1/3 | 10mc | Motorina Efix 55 |

 Gurile de aerisire pentru cele trei compartimente de depozitare carburanţi se vor executa din ţeavă metalică, cu înalțimea de H=4,50m, de la nivelul terenului nivelat.

Fiecare compartiment de depozitare carburanți va fi prevăzut cu indicator de nivel manual 1 ½’ (tija de masurare), precum și indicator de nivel automat 3”, conectat la sistemul automatizat de gestiune al stației.

Țeava de măsurare manuală a nivelului pentru fiecare compartiment al rezervorului de carburanți va fi prevăzută cu ghidaj metalic, antiscântei, cu sistem de închidere rapidă și capac etanș DN40.

 *Sistemul de recuperare vapori etapa I – C.O.V. (la umplerea rezervoarelor de depozitare carburanți)*

Sistemul de recuperare a vaporilor etapa I – C.O.V. - Compusi Organici Volatili- prevăzut prin proiect asigură echilibrarea presiunii vaporilor între rezervoarele de benzină ale stației și cisternă auto care le aprovizionează. Vaporii saturați dislocați la umplerea rezervoarelor de benzină sunt returnați în compartimentul golit al autocisternei.

 *Instalatia de recuperare a vaporilor etapa I – C.O.V. ce va fi montata la rezervoare va consta*

 *din următoarele echipamente:*

-3 cuple rapide, din bronz, cu capac etanș DN 100, tip Ridart sau echivalent, pentru descărcarea carburanților;

-1 cupla rapidă, din bronz, cu capac etanș și valvă uscată, DN 50, tip Ridart sau echivalent, pentru

*Recuperarea vaporilor de COV de la compartimentul de benzina R1/2.*

-1 supapă de respirație cu opritor de flacări DN 50, tip Ridart sau echivalent, H = 4,5 m de la nivelul solului, pentru aerisirea compartimentului de benzina R1/2;

-1 opritor de flăcari Dn 50, tip RIDART sau echivalent, H = 4,5 m de la nivelul solului, pentru aerisirea compartimentelor de motorină R1/1 și R1/3;

-3 ghidaje DN 40, cu capace etanșe din alamă, pe conductele de măsurare manuală a nivelului carburanților în fiecare rezervor, pentru limitarea emisiilor COV;

-alte echipamente și dispozitive specifice;

* **Pompe de distribuție carburanți**

 Livrarea benzinei și a motorinei se realizează prin intermediul a două pompe multiprodus de distribuție, cu următoarele caracteristici:

**Pompa P1&P2**: 2x1 furtun – motorină Efix 51 cu debit mărit



**Pompa P3&P4**:2x3 furtunuri - 2x benzina Efix 95, 2x motorina Efix 51, 2x motorina Efix 55,



**Pompa P5&P6**:2x3 furtunuri - 2x benzina Efix 95, 2x motorina Efix 51, 2x motorina Efix 55,



Pentru recuperarea vaporilor degajati in timpul operatiei de livrare benzina ( etapa II – C.O.V.) s-au prevazut urmatoarele echipamente :

• pompa de livrare benzină este prevazută cu un compresor de gaze cu turatie variabilă. Turația compresorului este reglată automat în funcție de debitul de livrare al pompei, asigurând un debit de aspirație gaze proporțional cu debitul de alimentare cu benzină al autovehiculului.

 Sistemul utilizat nu necesită o etanșare specială a pistolului la gura rezervorului autovehiculului.

• conducte pentru recuperarea și transportul gazelor aspirate/vaporilor de COV recuperați de compresorul pompei de benzină;

• plasarea unui racord/stuț special montat pe capacul de vizitare al rezervorului/compartimentului de stocare a benzinei fără plumb 95, pentru returnarea vaporilor de C.O.V. returnați de la pompa de benzină.

Distribuitoarele de carburanți și rezervoarele de depozitare carburanți vor fi conectate la sistemul computerizat de gestiune ( sistem managerial), conform normelor specifice în vigoare.

* **Instalația monobloc tip SKID cu un recipient de stocare GPL cilindric, orizontal, suprateran cu capacitatea de 4850 l volum** de apa, echipat cu racorduri, aparatură de măsură și control și armături de siguranța cu următoarele racorduri:

- racord pentru conducta de aspirație a pompei centrifuge;

- racord pentru supapa de siguranță;

- racord pentru indicatorul de nivel;

- racord pentru returul fazei lichide și fazei gazoase în recipient;

- racord pentru manometru;

- racord pentru încărcare GPL din autocisternă.

 Recipientul se protejează împotriva suprapresiunilor interne cu o supapă de siguranța cu arc, reglată să se deschidă în atmosferă la 17,65 bar supapă de siguranța este prevazută cu un element de închidere subvalvă (menținută in poziția deschis pe timpul funcționării), care asigură închiderea circuitului în cazul demontării supapei pentru verificare sau înlocuire. Ester prevăzut și cu aparate de indicare și măsură: un manometru, un indicator de nivel cu indicare permanentă.

Volumul de stocare de GPL care este maxim admis în recipient este de 3880 l (80% din capacitatea recipientului).

 Pentru vehicularea fazei lichide dinspre recipient spre distribuitorul de GPL la autovehicule, s-a prevazut o pompa centrifugă acționată de un motor electric în construcție adecvată mediului de degajari de vapori (construcție antiex). Pompa centrifugă are prevazute ventile manuale de izolare.

 Actionarea și comanda pompei centrifuge se realizează prin butoane de pornire și oprire.

 Livrarea de GPL la autovehicule se asigura cu un distribuitor echipat cu un furtun flexibil, un pistol de alimentare, ventile, armături, aparatura de măsura, indicare și control, afișare și înregistrare electronică. Distribuitorul este prevazut cu:

- ventile electromagnetice pe fază lichidă respectiv pe faza gazoasă;

- filtru pe traseul de intrare faza lichidă;

- contor volumetric;

- separator de faze;

- afișaj electronic al cantității de GPL livrate și al prețului;

- supape și valve diferențiale pe fază lichidă și gazoasă;

- aparatură de măsură și control;

- furtun flexibil prevăzut cu pistol de alimentare și cuplaj de închidere automată a circuitului în cazul smulgerii accidentale a furtunului

**Instalația SKID AdBlue**

 Având în vedere necesitatea reducerii noxelor, în statiile de distribuție carburanți în care au acces vehicule grele Diesel se va monta un **rezervor de AdBlue intre 3 si 5,5 mc** și o pompă de alimentare echipată cu furtun și pistol de alimentare furnizată compact de furnizorț

 Intrucat alimentarea camioanelor se asigură de la pompe montate pe peroane independente pentru camioane fiind pompe speciale de alimentare cu debit mărit, amplasarea sistemului compact AdBlue trebuie realizat în zona acestor peroane astfel incât pe timpul staționarii și finalizarii alimentării cu motorină să se poată alimenta și cu Ad Blue fără a schimba poziția vehiculului la o distanță aproximativă de 0,50-1,00 m ( funcție de lungimea furtunului de la container ).

 Sistemul compact de distribuție AdBlue pentru autocamioane este un echipament montat în container cu dimensiunile exterioare de 4,0m x 1,2 m x 2,4 m, de tip modular, care nu are nevoie de fundații, fiind fixat pe platforma betonată prin șuruburi Conexpan.

 In container sunt amplasate: un rezervor cu solutie de uree 32,5% și o pompă cu distribuitor, pentru livrare la autovehicule.

**Alimentarea cu energie electrică** se va realiza de la rețeaua existentă în zonă.

**Alimentare cu apă :** alimentarea cu apa se va realiza de la rețeaua existentă în zonă.

***Surse de alimentare cu apă***

-alimentarea cu apă în scop igienico - sanitar se realizează din rețeaua publică de apă potabilă, prin intermediul unui branșament ce va fi pozat în str. București-Târgoviște, conform Avizului de amplasament nr.471/2023 emis de S.C. RAJA CONSTANȚA;

- se propune de asemenea un foraj de alimentare cu apă F1 cu H=35m, apa fiind utilizată la udarea spațiilor verzi;

**Evacuarea apelor uzate :**

-apele uzatre menajere vor fi deversate într-\*un bazin de stocare eytanș, din beton armat, cu volum de 40 mc, de unde vor fi pompăate în rețeaua publică de canalizare;;

-apele pluviale colectate de pe platforma pompelor de alimentare auto, platforma gurilor de descărcare a combustibililor vor fi trecute printr-un separator de hidrocarburi, după care vor fi stocate într-un bazin de retenție din beton armat cu V=50mc, de unde vor fi utilizate pentru întreținerea spațiilor verzi din incintă;

b) ***cumularea cu alte proiecte*** - nu este cazul;

c) ***utilizarea resurselor naturale***: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) ***producţia de deşeuri***: deşeurile generate atât în perioada de execuţie cât şi în perioada de funcţionare vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) ***emisiile poluante, inclusiv zgomotul şi alte surse de disconfort***: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) ***riscul de accident, ţinându-se seama în special de substanţele şi de tehnologiile utilizate***: in timpul lucrărilor de execuție pot apare pierderi accidentale de carburanți sau lubrefianți de la vehiculele si utilajele folosite; după punerea în funcțiune a obiectivului vor fi luate măsuri de securitate și pază la incendii;

***2. Localizarea proiectelor***

2.1. utilizarea existentă a terenului: Conform Certificatului de Urbanism nr. 194 din 03.05.2023, terenul este situat în intravilanul comunei Crevedia, zona de Instituții Publice și Servicii de Interes General(UTR 1);

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. capacitatea de absorbţie a mediului, cu atenţie deosebită pentru:

1. zonele umede: nu este cazul;
2. zonele costiere: nu este cazul;
3. zonele montane şi cele împădurite: nu este cazul;
4. parcurile şi rezervaţiile naturale: nu este cazul;
5. ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

 f) zonele de protecţie specială, mai ales cele desemnate prin Ordonanţa de Urgenţă a Guvernului nr. [**57/2007**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [**5/2000**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [**107/1996**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [**930/2005**](file:///D%3A%5CMIRELA%5Csaptamanal%202010%5C1_NOUTATI%20Procedura%20EIA%28Dalia%29_SEPT_2009%5CDocuments%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

 g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

 h) ariile dens populate: nu e cazul;

 i) peisajele cu semnificaţie istorică, culturală şi arheologică: nu este cazul;

**3.** ***Caracteristicile impactului potenţial:***

 a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei și ulterior în perioada de funcționare;

 b) natura transfrontieră a impactului: nu este cazul;

 c) mărimea şi complexitatea impactului: impact relativ redus şi local atât pe perioada execuţiei proiectului cât şi ulterior în perioada de funcţionare;

 d) probabilitatea impactului: impact cu probabilitate redusă atât pe parcursul realizării investiţiei, cât şi după realizarea acestuia, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

 e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta.

* Proiectul propus nu intră sub incidenţa art. 28 din O.U.G. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările si completările ulterioare, amplasamentul propus nu se află în/sau vecinătatea unei arii naturale protejate sau alte habitate sensibile.
* Proiectul intră sub incidența art. 48 și 54 din Legea Apelor nr. 107/1996, cu modificările și completările ulterioare. Conform punctului de vedere emis de ADMINISTRAŢIA BAZINALĂ DE APĂ ARGEȘ-VEDEA – SISTEMUL DE GOSPODĂRIRE AL APELOR ILFOV - BUCUREȘTI pentru proiectul propus nu este necesară elaborarea SEICA; proiectul nu prrzintă impact asupra corpului de apă;

***Condiţiile de realizare a proiectului****:*

 ***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

* ***Respectarea condițiilor impuse prin avizele solicitate în Certificatul de Urbanism.***
* ***Titularul are obligația respectării condițiilor impuse prin actele de reglementare emise/solicitate de alte autorități.***

**Pentru organizarea de şantier:**

* depozitarea materialelor de construcţie şi a deşeurilor rezultate se va face în zone special amenajate fără să afecteze circulaţia în zonă;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;
* deşeurile menajere se vor colecta în europubelă şi se vor preda către unităţi autorizate;
* prin organizarea de şantier nu se vor ocupa suprafeţe suplimentare de teren, faţă de cele planificate pentru realizarea proiectului;
* pentru lucrările specifice de şantier se vor utiliza toalete ecologice;

**Protecţia apelor**

1. **În perioada de construire:**
* nu se vor evacua ape uzate în apele de suprafaţă sau subterane, nu se vor manipula sau depozita deşeuri, reziduuri sau substanţe chimice, fără asigurarea condiţiilor de evitare a poluării directe sau indirecte a apelor de suprafaţă sau subterane;
1. **În perioada de funcționare:**
* indicatorii de calitate ai apelor uzate menajere evacuate în rețeaua de canalizare a localității se vor încadra în limitele impuse de H.G. nr.188/2002-Anexa 2-Normativul NTPA 002/2002, modificată și completată cu H.G. nr.352/2005;
* indicatorii de calitate ai apelor pluviale epurate utilizate pentru întreținerea spațiilor verzi, se vor încadra în prevederile impuse de H.G. nr.188/2002-Anexa 2-Normativul NTPA 001/2002, modificată și completată cu H.G. nr.352/2005;

**Protecţia aerului**

1. **În perioada de construire:**
* materialele de construcţie se vor depozita în locuri închise şi ferite de acţiunea vântului, pentru evitarea dispersiei particulelor de praf, ciment, var etc.;
* materialele de construcţie pulverulente se vor manipula în aşa fel încât să se reducă la minim nivelul de particule ce pot fi antrenate de curenţii atmosferici;
* emisiile de poluanţi rezultaţi de la vehiculele rutiere trebuie să se încadreze în normele tehnice privind siguranţa circulaţiei rutiere şi protecţiei mediului, verificaţi prin inspecţia tehnică periodică; cantităţile anuale de poluanţi emişi din activitatea de transport se calculează folosind metodologia specifică;
* concentraţiile noxelor emise de la motoarele termice care funcţionează pe motorină nu vor depăşi limitele maxime admise de H.G. 743/2002;
* în perioadele secetoase şi ori de câte ori este nevoie se vor umecta căile de acces pentru evitarea poluării cu praf;
1. **În perioada de funcționare**
* se va asigura funcționarea optimă a tuturor instalațiilor;

 Conform prevederilor Legii nr.264/2017:

- emisiile totale anuale de compuși organici volatili rezultați în cursul operațiunii de încărcare a benzinei în instalațiile de depozitare nu vor depăși valoarea de referință de 0,01% (în greutate) din cantitatea totală anuală de benzină tranzitată;

- sistemele de recuperare a vaporilor de benzină etapa a II-a trebuie să asigure o eficiență de captare a vaporilor de benzină mai mare sau egală cu 85%;

**Protecția împotriva zgomotului**

- toate echipamentele mecanice trebuie să respecte standardele referitoare la emisiile de zgomot în mediu conform H.G. nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

- în timpul execuţiei şi funcţionării proiectului nivelul de zgomot echivalent se va încadra în limitele SR 10009-2017/C91:2020 – Acustică - limite admisibile ale nivelului de zgomot în mediul ambiant, STAS 6156/1986 - Protecţia împotriva zgomotului in construcţii civile și social - culturale şi OM nr. 119/2014 pentru aprobarea Normelor de igienă şi sănătate publică privind mediul de viaţă al populaţiei, cu modificările și completările ulterioare respectiv:

* 65 dB - la limita zonei funcţionale a amplasamentului;
* 55 dB în timpul zilei/45 dB noaptea (orele 23.00-7.00) – la fațada clădirilor învecinate, considerate zone protejate;

**Protecţia solului**

 **a)În perioada de construire**

* mijloacele de transport vor fi asigurate astfel încât să nu existe pierderi de material sau deşeuri în timpul transportului;
* utilajele de construcţii se vor alimenta cu carburanţi numai în zone special amenajate fără a se contamina solul cu produse petroliere;
* întreţinerea utilajelor/mijloacelor de transport (spălarea lor, efectuarea de reparaţii, schimburile de ulei) se vor face numai la service-uri/baze de producţie autorizate;
* alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai cu respectarea tuturor normelor de protecţie mediului;
* se vor amenaja spaţii amenajate corepunzător pentru depozitarea materialelor de construcţie şi pentru depozitarea temporară a deşeurilor generate;
* se interzice poluarea solului cu carburanţi, uleiuri uzate în urma operaţiilor de staţionare, aprovizionare, depozitare sau alimentare cu combustibili a utilajelor şi a mijloacelor de transport sau datorită funcţionării necorespunzătoare a acestora;
* în perioada de funcționare se vor amenaja spații pentru depozitarea deșeurilor rezultate din activitate

**b) În perioada de funcţionare**

- se vor amenaja spaţii pentru stocarea temporară a deşeurilor generate din activitate;

***Modul de gospodărire a deşeurilor***

***Titularul are obligaţia respectării prevederilor Ordonanței de Urgenţă a Guvernului României privind protecţia mediului nr. 195/2005, aprobată cu modificări şi completări prin Legea nr. 265/2006, Ordonanței de Urgență nr. 92/2021 privind regimul deşeurilor, aprobată cu modificări și completări prin Legea nr.17/2023;***

1. **În perioada de construcţie**

- deşeurile reciclabile rezultate în urma lucrărilor de construcţii se vor colecta selectiv prin grija executantului lucrării, selectiv pe categorii şi vor fi predate la firme specializate în valorificarea lor;

- deşeurile menajere se vor colecta în europubelă şi se vor preda către firme specializate;

**b) În perioada de funcţionare**

- se va asigura preluarea ritmică a deşeurilor rezultate pe amplasament, evitarea depozitării necontrolate a acestora;

- deșeurile generate vor fi eliminate sau valorificate numai prin operatori autorizați pe bază de contract;

- este interzisă abandonarea deşeurilor sau depozitarea în locuri neautorizate; pe durata transportului deşeurile vor fi însoţite de documente din care să rezulte deţinătorul, destinatarul, tipul deşeurilor, locul de încărcare, locul de destinaţie, cantitatea;

**Lucrări de refacere a amplasamentului**

- în cazul unor poluări accidentale se va reface zona afectată;

- la încetarea activităţii se vor dezafecta construcţiile/instalaţiile existente şi se va readuce terenul la starea inițială în vederea utilizării ulterioare a terenului;

**Monitorizarea**

**a)În timpul implementării proiectului:** în scopul eliminării eventualelor disfuncţionalităţi, pe întreaga durată de execuţie a lucrărilor vor fi supravegheate:

- respectarea cu stricteţe a limitelor şi suprafeţelor ;

- modul de depozitare a materialelor de construcţie;

- respectarea rutelor alese pentru transportul materialelor de construcţie;

- respectarea normelor de securitate a muncii;

- respectarea măsurilor de reducere a poluării;

- refacerea la sfârşitul lucrărilor a zonelor afectate de lucrările de organizare a şantierului;

- nivelul de zgomot – în cazul apariţiei sesizărilor din partea populaţiei datorate depăşirii limitelor admisibile se vor lua măsuri organizatorice şi/sau tehnice corespunzătoare de atenuare a impactului.

**b) În perioada de funcţionare:**

* se va asigura buna funcţionare a instalaţiilor;
* periodic se va face evaluarea emisiilor de COV în vederea verificării încadrării în limitele impuse de legislația în vigoare;

- modul de depozitare al deşeurilor/valorificare şi monitorizarea cantităţilor de deşeuri generate prevederilor legale în vigoare; predarea deşeurilor către operatori autorizaţi în valorificarea/ eliminarea deşeurilor;

***Proiectul propus nu necesită parcurgerea celorlalte etape ale procedurilor de evaluare a impactului asupra mediului, evaluarea adecvată și evaluarea impactului asupra corpurilor de apă****.*

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. [**554/2004**](https://idrept.ro/00079384.htm), cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. [**554/2004**](https://idrept.ro/00079384.htm), cu modificările şi completările ulterioare.

 **DIRECTOR EXECUTIV**,

 **Laura Gabriela BRICEAG**

 **Șef Serviciu A.A.A.**, **Întocmit,**

**Maria MORCOAȘE consilier AAA**

 **Grațiela CIOCOIU- BUNILĂ**

**p. Șef Serviciu C.F.M.,**

 **Dorela MIRICA**